CELEX: 62011CN0420
Language: sk
Date: 2011-08-10 00:00:00
Title: Vec C-420/11: Návrh na začatie prejudiciálneho konania, ktorý podal Oberster Gerichtshof (Rakúsko) 10. augusta 2011 — Jutta Leth/Rakúska republika, spolková krajina Dolné Rakúsko

29.10.2011   
            
            
               SK
            
            
               Úradný vestník Európskej únie
            
            
               C 319/10
            
         Návrh na začatie prejudiciálneho konania, ktorý podal Oberster Gerichtshof (Rakúsko) 10. augusta 2011 — Jutta Leth/Rakúska republika, spolková krajina Dolné Rakúsko
   (Vec C-420/11)
   2011/C 319/17
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Jutta Leth
   
      Žalované: Rakúska republika, spolková krajina Dolné Rakúsko
   
      Prejudiciálna otázka
   
   Má sa článok 3 smernice Rady 85/337/EHS z 27. júna 1985 (1) o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248) v znení smernice Rady 97/11/ES z 3. marca 1997 (2) a smernice Európskeho parlamentu a Rady 2003/35/ES z 26. mája 2003 (3) vykladať v tom zmysle, že:
   
               1.
            
            
               pojem „hmotný majetok“ zahŕňa len jeho podstatu alebo aj jeho hodnotu;
            
         
               2.
            
            
               posudzovanie vplyvov na životné prostredie slúži aj na ochranu jednotlivca pred tým, aby utrpel majetkovú ujmu spôsobenú znížením hodnoty jeho pozemku?
            
         
      (1)  Smernica Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, Ú. v. ES L 175, s. 40; Mim. vyd. 15/001, s. 248.
   
      (2)  Smernica Rady 97/11/ES z 3. marca 1997, ktorou sa mení a dopĺňa smernica 85/337/EHS o posudzovaní vplyvov určitých verejných a súkromných projektov na životné prostredie, Ú. v. ES L 73, s. 5; Mim. vyd. 15/003, s. 151.
   
      (3)  Smernica Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES, Ú. v. EÚ L 156, s. 17; Mim. vyd. 15/007, s. 466.